Servisná zmluva **č. .............. / ..............**

uzavretá podľa § 269 ods. 2 zákona č. 513/1991 Zb. Obchodný zákonník v znení neskorších predpisov a zákona č. 343/2015 Z.z. o verejnom obstarávaní a o zmene a doplnení niektorých zákonov

(ďalej tiež len „**Zmluva**“)

**Objednávateľ:**

Obchodné meno: **Trenčianska univerzita Alexandra Dubčeka v Trenčíne**

Sídlo: Študentská 2, 911 50 Trenčín

IČO: 31 118 259

DIČ: 2021376368

IČ DPH: SK2021376368

koná: doc. Ing. Jozef Habánik, PhD., rektor

Bankové spojenie: Štátna pokladnica

IBAN: SK14 8180 0000 0070 0027 6914

(ďalej len „**Objednávateľ**“)

a

**Poskytovateľ:**

Obchodné meno: *[doplní uchádzač]*

Sídlo: *[doplní uchádzač]*

IČO: *[doplní uchádzač]*

DIČ: *[doplní uchádzač]*

IČ DPH: *[doplní uchádzač]*

Spoločnosť zapísaná: v Obchodnom registri Okresného súdu *[doplní uchádzač]*, oddiel: *[doplní uchádzač],* vložka číslo: *[doplní uchádzač]*

V mene spoločnosti koná: *[doplní uchádzač]*

IBAN: *[doplní uchádzač]*

SWIFT: *[doplní uchádzač]*

(ďalej len „**Poskytovateľ**“)

(Objednávateľ a Poskytovateľ ďalej spolu aj ako „**Zmluvné strany**“)

**Preambula**

Zmluvné strany uzatvárajú túto Zmluvu v súlade s výsledkom verejnej súťaže na obstaranie Časti II. predmetu nadlimitnej zákazky s názvom **Servis laboratórneho prístrojového vybavenia a dodávka spotrebného materiálu**, ktorá bola vyhlásená zverejnením Oznámenia o vyhlásení verejného obstarávania vo Vestníku verejného obstarávania *[doplniť číslo Vestníka]* zo dňa *[doplniť dátum zverejnenia vo Vestníku]* pod číslom *[doplniť číslo značky vo Vestníku]* a v Dodatku k Úradnému vestníku Európskej únie *[doplniť číslo značky vo Vestníku]* zo dňa *[doplniť dátum zverejnenia]*  (ďalej len „**Verejná súťaž**“ alebo aj „**Verejné obstarávanie**“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „**Zákon o verejnom obstarávaní**").

Ponuka Poskytovateľa bola vo Verejnej súťaži vyhodnotená ako úspešná, na základe čoho sa Zmluvné strany v slobodnej vôli a v súlade s platnými právnymi predpismi rozhodli uzatvoriť túto Zmluvu, ktorá upravuje práva a povinnosti Zmluvných strán pri dodaní predmetu zákazky Poskytovateľom Objednávateľovi.

### Predmet Zmluvy bude financovaný z 95 % z nenávratného finančného príspevku poskytnutého Objednávateľovi Ministerstvom dopravy a výstavby Slovenskej republiky v zastúpení Ministerstvom školstva, vedy, výskumu a športu Slovenskej republiky, ktoré svoju pôsobnosť vykonáva prostredníctvom Výskumnej agentúry (ďalej len **„Poskytovateľ NFP**“) pre projekt "Rozvoj a podpora výskumno–vývojových aktivít Centra pre testovanie kvality a diagnostiku materiálov v oblastiach špecializácie RIS3 SK" (ITMS2014: 313011W442) v rámci operačného programu Integrovaná infraštruktúra a z vlastných prostriedkov Objednávateľa.

**Čl. I**

**Predmet Zmluvy**

* 1. Predmetom Zmluvy je záväzok Poskytovateľa poskytnúť Objednávateľovi služby servisu a údržby (ďalej len „**servisné služby**“) k zariadeniam uvedeným v Prílohe č. 1 Špecifikácia predmetu zákazky Zmluvy (ďalej tiež len „**Zariadenia**“) a dodať spotrebný materiál a náhradné diely (ďalej spolu len „**tovar**“) k týmto Zariadeniam a previesť na Objednávateľa vlastnícke právo k dodávanému tovaru a záväzok Objednávateľa zaplatiť Poskytovateľovi za riadne poskytnuté služby a dodaný tovar dohodnutú cenu uvedenú v článku II. tejto Zmluvy.
  2. Podrobné vymedzenie servisných služieb, ich obsah, rozsah, frekvencia ako i vymedzenie požadovaného tovaru je uvedené v Prílohe č. 1 Špecifikácia predmetu zákazky Zmluvy.
  3. Súčasťou plnenia Poskytovateľa podľa tejto Zmluvy je aj poskytnutie písomných dokladov potrebných pre riadne a bezchybné užívanie dodávaného tovaru prípadne servisovaných Zariadení na účel, na ktorý sú vyrobené a určené, prípadne iných dokladov a dokumentov potrebných na riadne splnenie predmetu tejto Zmluvy.

**Čl. II**

**Cena a platobné podmienky**

* + 1. Cena je stanovená dohodou Zmluvných strán na základe cenovej ponuky Poskytovateľa predloženej vo Verejnej súťaži, ktorá je uvedená v Prílohe č. 2 – Cenová tabuľka tejto Zmluvy a tvorí neoddeliteľnú súčasť tejto Zmluvy (ďalej len ako “**Cena**”).
    2. Celková cena za servisné služby vrátane dodávky tovaru tak ako je vymedzený v prílohe č. 1 Špecifikácia predmetu zákazky a za všetky súvisiace plnenia podľa tejto Zmluvy je nasledovná:

Cena bez DPH: *[doplní uchádzač kladné číslo zaokrúhlené na max. dve desatinné miesta]* EUR

Sadzba DPH: *[doplní uchádzač kladné číslo zaokrúhlené na max. dve desatinné miesta]* EUR

Cena s DPH: *[doplní uchádzač kladné číslo zaokrúhlené na max. dve desatinné miesta]* EUR

(slovom: *[doplní uchádzač]* EUR)

(„**Celková cena**“)

* + 1. Celkovou cenou sa rozumie konečná cena vrátane všetkých ciel a daňových poplatkov, nákladov súvisiacich s poskytovaním servisných služieb a dodávkou tovarov na miesto dodania ako aj nákladov na odstraňovanie vád v záručnej lehote podľa článku IV. Zmluvy ako aj všetkých ďalších služieb, činností, výkonov a ostatných nákladov Poskytovateľa v súvislosti so servisom Zariadení a dodávkou tovaru za podmienok dohodnutých v tejto Zmluve.
    2. Objednávateľ neposkytuje zálohu ani nijaké preddavky.
    3. Poskytovateľ je oprávnený vystaviť faktúru za celý predmet zákazky tak, ako je vymedzený v Prílohe č. 1 Špecifikácia predmetu zákazky, po dodaní všetkého požadovaného spotrebného materiálu podľa bodu 3.3.1.1. tejto Zmluvy, t. j. po podpise preberacieho protokolu podľa bodu 3.4 článku III. tejto Zmluvy.
    4. Splatnosť faktúry je šesťdesiat (60) dní od jej preukázaného doručenia Objednávateľovi. Peňažný záväzok Objednávateľa vyplývajúci z tejto Zmluvy bude splnený dňom odpísania príslušnej sumy z jeho účtu v prospech účtu Poskytovateľa.
    5. Faktúra musí byť vystavená v súlade s § 74 zákona č. 222/2004 Z. z. o dani z pridanej hodnoty v znení neskorších predpisov. Zmluvné strany budú pri fakturácii podľa tejto Zmluvy dodržiavať ustanovenia zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov, v platnom znení, pokiaľ im z tohto zákona takáto povinnosť vyplýva.
    6. Faktúra (daňový doklad) musí obsahovať nasledovné náležitosti:
* obchodné meno Poskytovateľa, adresu jeho sídla, miesta podnikania, prípadne prevádzkarne, jeho identifikačné číslo pre daň z pridanej hodnoty,
* bankové spojenie Poskytovateľa (názov a adresa banky Poskytovateľa, SWIFT kód),
* číslo bankového účtu v tvare IBAN,
* názov Objednávateľa, adresu jeho sídla, miesta podnikania, prípadne prevádzkarne Objednávateľa a jeho identifikačné číslo pre daň z pridanej hodnoty, ak mu je pridelené,
* poradové číslo faktúry,
* dátum dodania predmetu plnenia Objednávateľovi, ak tento dátum možno určiť a ak sa odlišuje od dátumu vyhotovenia faktúry,
* dátum vyhotovenia faktúry,
* identifikáciu Zariadenia a označenie servisných služieb, resp. množstvo a druh dodaného tovaru,
* základ dane z pridanej hodnoty (ďalej aj ako „DPH“), jednotkovú cenu bez DPH a zľavy a rabaty, ak nie sú obsiahnuté v jednotkovej cene,
* sadzbu DPH, údaj o oslobodení od DPH alebo v prípadoch, ak Poskytovateľa neuplatňuje na faktúre DPH z iných dôvodov, informáciu o osobe povinnej zaplatiť DPH, s uvedením príslušného ustanovenia právnych predpisov, ktoré to odôvodňujú,
* výšku DPH spolu v mene EUR,
* celkovú sumu požadovanú na platbu v mene EUR zaokrúhlenú na dve desatinné miesta,
* číslo a názov Zmluvy,
* názov Projektu Rozvoj a podpora výskumno–vývojových aktivít Centra pre testovanie kvality a diagnostiku materiálov v oblastiach špecializácie RIS3 SK.
  + 1. Na účely fakturácie sa za deň dodania považuje deň podpísania Preberacieho protokolu k tovaru obidvomi Zmluvnými stranami v zmysle bodu 3.4 článku III. tejto Zmluvy.

**Čl. III**

**Miesto, lehota, spôsob dodania a**

**preberanie**

* + 1. Zmluvné strany sa dohodli, že miestom plnenia:

### Položky č. 1 – 3 Prílohy č. 1 Špecifikácia predmetu zákazky tejto Zmluvy je Fakulta priemyselných technológií v Púchove, TnUAD v Trenčíne, I. Krasku 491/30, 020 01 Púchov a

### Položky č. 4 – 7 Prílohy č.1 Špecifikácia predmetu zákazky tejto Zmluvy je Fakulta špeciálnej techniky, TnUAD v Trenčíne.

* + 1. Zmluvné strany sa dohodli, že servisné služby budú poskytované počas trvania tejto Zmluvy:

### Položka č. 1 až 5 a 7 Prílohy č.1 Špecifikácia predmetu zákazky tejto Zmluvy: počas (48) štyridsaťosem mesiacov odo dňa účinnosti tejto Zmluvy.

### Položka č. 6 Prílohy č.1 Špecifikácia predmetu zákazky tejto Zmluvy: počas (36) tridsaťšesť mesiacov odo dňa účinnosti tejto Zmluvy.

* + 1. Zmluvné strany sa dohodli, pokiaľ nie je v rámci jednotlivých položiek Prílohy č. 1 Špecifikácia predmetu zákazky Zmluvy výslovne uvedená iná lehota plnenia, na nasledovných lehotách plnenia:
       1. Tovary:
          1. Spotrebný materiál, najmä materiál uvedený v rámci položiek č. 4, 5 a 7 Prílohy č.1 Špecifikácia predmetu zákazky a rozšírenie zariadenia v rámci položky č. 1 Prílohy č.1 Špecifikácia predmetu zákazky: bude dodaný do (30) tridsať dní odo dňa účinnosti tejto Zmluvy;
          2. Náhradné diely uvedené v rámci položky č. 6 Prílohy č.1 Špecifikácia predmetu zákazky budú dodávané podľa potreby v rámci výkonu servisu;
          3. Rovinne a konkávne zakrivené DCSBD elektródy pre linku pre povrchovú úpravu v rámci položky č. 2 Prílohy č.1 Špecifikácia predmetu zákazky budú dodávané v rámci každoročnej preventívnej údržby.
       2. Servisné služby:
          1. Servis:

Pokiaľ nie je v jednotlivých špecifikáciách položiek č. 1 až 7 Prílohy č. 1 Špecifikácia predmetu zákazky tejto Zmluvy uvedené inak, servis bude poskytovaný podľa potreby v nasledovných lehotách:

1. odozva do 48 hodín od nahlásenia potreby servisného zásahu,
2. samotný servisný zásah do 7 pracovných dní odo dňa nahlásenia.
   * + - 1. Každoročná preventívna prehliadka alebo údržba:

Prvá každoročná preventívna prehliadka alebo údržba sa dohodne po nadobudnutí účinnosti tejto Zmluvy dohodou Zmluvných strán tak, aby bola realizovaná najneskôr do troch mesiacov od podpisu Zmluvy. Každá ďalšia pravidelná prehliadka/údržba bude uskutočnená medzi 12 a 13-tým mesiacom od predchádzajúcej prehliadky, ale vždy po dohode Zmluvných strán.

* + 1. O riadnom dodaní tovaru, ako i o každom poskytnutí servisných služieb (vrátane pravidelnej prehliadky alebo údržby) Poskytovateľ a Objednávateľ spíšu protokol o dodaní a prevzatí tovaru/poskytnutí servisu (ďalej len „**Preberací protokol**“). Preberací protokol musí obsahovať minimálne nasledovné náležitosti: identifikačné údaje Poskytovateľa a Objednávateľa, poskytnuté servisné služby, množstvo dodaného tovaru, potvrdenie o poskytnutí všetkých súvisiacich služieb, miesto plnenia, dátum vyhotovenia Preberacieho protokolu, podpisy oprávnených osôb za Poskytovateľa a Objednávateľa.
    2. Objednávateľ je oprávnený odmietnuť prevzatie servisných služieb / tovaru v prípade, ak nie sú poskytnuté/dodaný v súlade s podmienkami dohodnutými v tejto Zmluve.

**Čl. IV**

**Záruka a zodpovednosť za vady**

* + 1. Záručná doba na dodané tovary, tam kde to ich povaha pripúšťa vrátane náhradných dielov dodaných v rámci opravy alebo servisu je 6 mesiacov odo dňa ich prevzatia zo strany Objednávateľa.
    2. Dátum prevzatia tovaru bude uvedený na Preberacom protokole podľa bodu 3.4 článku III. tejto Zmluvy.
    3. Práva zo zodpovednosti za vady, ktoré sa vyskytnú v záručnej dobe, musí Objednávateľ uplatniť v záručnej dobe, inak zaniknú. Objednávateľ je povinný vady tovaru bez zbytočného odkladu po ich zistení písomne oznámiť kontaktnej osobe Poskytovateľa uvedenej v bode 9.3.1 tejto Zmluvy (ďalej len „**uplatnenie záruky**“). Oznámenie o vadách tovaru musí obsahovať:
       1. identifikáciu Zmluvy,
       2. presnú identifikáciu Zariadenia podľa Zmluvy, resp. Prílohy č. 1 – Špecifikácia predmetu zákazky,
       3. popis vady alebo spôsob, akým sa vada prejavuje,
       4. určenie spôsobu uspokojenia nároku zo záruky.
    4. V uplatnení záruky na dodaný tovar budú postupovať zmluvné strany s primeraným použitím ust. § 422 a nasl. Obchodného zákonníka a v prípade uplatnenia záruky za poskytnuté Servisné služby s primeraným použitím ust. § 560 a nasl. Obchodného zákonníka.

* + 1. Popri nárokoch ustanovených zo zodpovednosti za vady má Objednávateľ nárok na náhradu škody.
    2. Poskytovateľ nezodpovedá za vady spôsobené nesprávnym užívaním Zariadení alebo neodbornou manipuláciou so Zariadeniami, resp. používaním v rozpore s návodom na obsluhu. Rovnako Poskytovateľ nezodpovedá za vady, ktoré vzniknú v dôsledku vyššej moci (*vis maior*).
    3. Záruka zaniká pred uplynutím záručnej doby, najmä ak bolo Zariadenie:
       1. zo strany Objednávateľa alebo z jeho podnetu pozmenené nedovoleným spôsobom, odlišujúcim sa od jeho technického riešenia,
       2. používané na činnosti v rozpore s jeho účelom.

**Čl. V**

**Zmluvné sankcie**

* + 1. Za omeškanie Poskytovateľa s riadnym dodaním servisných služieb alebo tovaru alebo jeho časti má Objednávateľ nárok na sankciu vo výške 0,05 % z ceny za servis príslušného Zariadenia, resp. dodávaného tovaru v zmysle Prílohy č. 2 Cenová tabuľka tejto Zmluvy, za každý, čo i len začatý deň omeškania. Omeškanie trvajúce viac ako (30) tridsať dní sa považuje za podstatné porušenie Zmluvy a oprávňuje Objednávateľa na odstúpenie od Zmluvy alebo jej časti pre príslušné Zariadenie.
    2. Za omeškanie Objednávateľa so zaplatením ceny má Poskytovateľa nárok na zaplatenie úroku z omeškania vo výške 0,05 % z dlžnej sumy za každý čo i len začatý deň omeškania.
    3. V prípade omeškania Poskytovateľa so splnením povinnosti odstrániť vady poskytnutého plnenia podľa článku IV. tejto zmluvy, zaplatí Poskytovateľ Objednávateľovi zmluvnú pokutu vo výške 200,- EUR za každý aj začatý deň omeškania až do odstránenia vady.
    4. Nárok na zaplatenie zmluvnej pokuty si oprávnená strana uplatní doručením penalizačnej faktúry druhej Zmluvnej strane so splatnosťou (14) štrnásť dní odo dňa jej doručenia povinnej Zmluvnej strane. Vznikom povinnosti Poskytovateľa zaplatiť zmluvnú pokutu a ani jej skutočným zaplatením nie je dotknutý nárok Objednávateľa na náhradu škody, ktorá mu vznikla porušením povinnosti Poskytovateľa a náhrada škody nie je výškou zmluvnej pokuty obmedzená, pričom zmluvná pokuta sa na náhradu škody nezapočítava.

**Čl. VI**

**Vlastnícke právo a zodpovednosť za škodu**

* + 1. Vlastnícke právo k dodávaným tovarom prechádza na Objednávateľa prevzatím, tzn. okamihom podpisu Preberacieho protokolu zo strany Objednávateľa podľa bodu 3.4 článku III. tejto Zmluvy s vyznačením riadneho dodania.
    2. Nebezpečenstvo škody a riziko náhodnej skazy na tovare, resp. jeho časti prechádza na Objednávateľa až momentom podpísania Preberacieho protokolu. Do momentu podpísania Preberacieho protokolu znáša nebezpečenstvo škody na tovare Poskytovateľ.

**Čl. VII**

**Ukončenie Zmluvy a úhrada súvisiacich nákladov**

* 1. Táto zmluva sa uzatvára na dobu určitú uvedenú v čl. III bod 3.2. Táto zmluva zanikne aj písomnou dohodou Zmluvných strán alebo písomným odstúpením od Zmluvy jednou zo Zmluvných strán.
  2. V prípade zániku Zmluvy dohodou Zmluvných strán, táto Zmluva zaniká dňom uvedeným v tejto dohode. Dohoda o ukončení zmluvy musí byť písomná. V tejto dohode sa upravia aj vzájomné nároky Zmluvných strán, ktoré vzniknú z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
  3. Od tejto Zmluvy možno písomne odstúpiť iba v zákonom stanovených prípadoch a v prípadoch uvedených v tejto Zmluve.
  4. Objednávateľ je oprávnený odstúpiť od tejto Zmluvy najmä v prípade, ak:
     1. v čase jej uzavretia existoval dôvod na vylúčenie Poskytovateľa pre nesplnenie podmienky účasti podľa [§ 32](http://www.adval.sk/EVO/Legislativa/zvo/#doc41) ods. 1 písm. a) Zákona o verejnom obstarávaní,
     2. Zmluva nemala byť uzavretá s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
     3. Poskytovateľ je v omeškaní s poskytnutím plnenia o viac ako (30) tridsať dní,
     4. Poskytovateľ koná v rozpore s touto Zmluvou a/alebo všeobecne záväznými právnymi predpismi a na písomnú výzvu Objednávateľa toto konanie a jeho následky v určenej primeranej lehote neodstráni,
     5. Poskytovateľ nebol v čase uzavretia tejto Zmluvy zapísaný v registri partnerov verejného sektora, ak mu táto povinnosť vyplývala zo Zákona o verejnom obstarávaní, alebo bol vymazaný z registra partnerov verejného sektora,
     6. Poskytovateľ nebude opakovane, aj napriek predchádzajúcej výzve Objednávateľa dodržiavať postup a plniť povinnosti vyplývajúce z bodu 4.4 tejto Zmluvy.
  5. Objednávateľ môže taktiež odstúpiť od Zmluvy aj z iných dôvodov uvedených v ust. § 19 Zákona o verejnom obstarávaní.
  6. Objednávateľ má právo odstúpiť od Zmluvy bez udania iného dôvodu v nadväznosti na doručenie správy z kontroly Verejného obstarávania, ktorou Poskytovateľ NFP neschváli Verejné obstarávanie.
  7. Poskytovateľ je oprávnený odstúpiť od tejto Zmluvy v prípade, ak Objednávateľ poruší túto Zmluvu podstatným spôsobom. Za podstatné porušenie tejto Zmluvy sa považuje, ak sa Objednávateľ dostane do omeškania s úhradou faktúry viac ako (30) tridsať dní od dohodnutého termínu splatnosti faktúry. Pre vylúčenie pochybností sa Zmluvné strany dohodli, že Poskytovateľ je v takomto prípade oprávnený odstúpiť od tejto Zmluvy.
  8. Právne účinky odstúpenia od tejto Zmluvy nastávajú dňom doručenia písomného oznámenia o odstúpení druhej Zmluvnej strane.
  9. Ukončením platnosti tejto Zmluvy zanikajú všetky práva a povinnosti Zmluvných strán vyplývajúce z tejto Zmluvy, okrem nárokov na úhradu už poskytnutého plnenia, spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok Objednávateľa na bezplatné odstránenie zistených vád dodania, resp. záručných vád.

**Čl. VIII**

**Subdodávatelia**

* 1. Poskytovateľ je oprávnený plnením vybraných častí tejto Zmluvy poveriť svojich subdodávateľov. Zoznam subdodávateľov tvorí Prílohu č. 3 – Zoznam subdodávateľov tejto Zmluvy. V zozname subdodávateľov sa uvádza podiel plnenia každého subdodávateľa vo finančnom vyjadrení z celkovej ceny plnenia a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Ak to vyplýva zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**Zákon o RPVS**“), musí byť subdodávateľ zapísaný v registri partnerov verejného sektora.
  2. V prípade, ak má počas plnenia Zmluvy Poskytovateľ záujem zmeniť alebo doplniť svojich subdodávateľov, je povinný rešpektovať nasledovné pravidlá:
     1. subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa Zákona o RPVS, ak táto povinnosť vyplýva z uvedeného zákona,
     2. subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v rovnakej kvalite, ako pôvodný subdodávateľ a musí spĺňať rovnaké podmienky, ako pôvodný subdodávateľ (ak boli stanovené),
     3. Poskytovateľ oznámi Objednávateľovi návrh na zmenu subdodávateľa spolu s predložením dokladov preukazujúcich splnenie podmienok uvedených vyššie.
  3. Návrh na zmenu subdodávateľa spolu s dokladmi podľa bodu 8.2.3 tohto článku Zmluvy a aktualizovaným znením Prílohy č. 3 Zoznam subdodávateľov musí Poskytovateľ predložiť Objednávateľovi najneskôr (3) tri pracovné dni pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v bode 8.2 vyššie.
  4. Pre vylúčenie akýchkoľvek pochybností sa Zmluvné strany dohodli, že pre zmenu alebo doplnenie subdodávateľov nie je potrebné uzatvárať dodatok k tejto Zmluve, pokiaľ bude dodržaný postup podľa tohto článku Zmluvy.
  5. V prípade, ak Poskytovateľ využije na plnenie ktorejkoľvek povinnosti podľa tejto Zmluvy subdodávateľa, Poskytovateľ za konanie subdodávateľa voči Objednávateľovi zodpovedá, ako keby plnenie vykonával sám.
  6. V prípade porušenia niektorej z povinností Poskytovateľa podľa bodov 8.1 až 8.3 tohto článku Zmluvy (napr. neodovzdanie zoznamu subdodávateľov, neoznámenie prípadnej zmeny subdodávateľa, nenahradenie subdodávateľa v prípade výmazu subdodávateľa z registra partnerov verejného sektora počas trvania tejto Zmluvy) je Objednávateľ oprávnený požadovať od Poskytovateľa zmluvnú pokutu vo výške 10 % zo zmluvnej ceny za každé jednotlivé porušenie týchto povinností, a to aj opakovane.

**Čl. IX**

**Záverečné ustanovenia**

* 1. Táto zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po dni kumulatívneho splnenia nasledovných podmienok:
     1. schválenie verejného obstarávania zo strany Poskytovateľa NFP, t. j. doručenie správy z kontroly verejného obstarávania Kupujúcemu a zároveň
     2. zverejnenie tejto Zmluvy v centrálnom registri zmlúv, vedenom Úradom vlády Slovenskej republiky v súlade s § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
  2. Práva a povinnosti Zmluvných strán neupravené v tejto Zmluve sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike. Zmluvné strany sa dohodli, že v prípade vzniku sporov Zmluvných strán týkajúcich  sa tejto Zmluvy a jej aplikácie, ak sa ich nepodarí urovnať iným spôsobom a jednou zo Zmluvných strán je zahraničný subjekt, je daná právomoc súdov Slovenskej republiky.
  3. Zmluvné strany pre účely tejto Zmluvy určujú kontaktné osoby zodpovedné za komunikáciu v súvislosti s touto zmluvou takto:
     1. za Poskytovateľa:

meno: *[doplní úspešný uchádzač najneskôr pri podpise Zmluvy]*

tel: *[doplní úspešný uchádzač najneskôr pri podpise Zmluvy]*

e-mail: *[doplní úspešný uchádzač najneskôr pri podpise Zmluvy]*

* + 1. za Objednávateľa:

meno:  *[doplní Objednávateľ najneskôr pri podpise Zmluvy]*

tel: *[doplní Objednávateľ najneskôr pri podpise Zmluvy]*

e-mail: *[doplní Objednávateľ najneskôr pri podpise Zmluvy]*

* 1. Zmluvné strany sa dohodli, že ich vzájomná komunikácia súvisiaca s touto Zmluvou, tzn. akákoľvek písomnosť alebo iné správy, ktoré sa doručujú v súvislosti s touto Zmluvou, si pre svoju záväznosť vyžaduje písomnú formu. Zmluvné strany sa zaväzujú, že budú pre vzájomnú písomnú komunikáciu používať poštové adresy uvedené v záhlaví tejto zmluvy. Zmluvné strany sa dohodli, že písomná forma komunikácie sa bude uskutočňovať prostredníctvom doporučenej zásielky. V prípade, že si Zmluvná strana neprevezme písomnosť zasielanú doporučenou poštou a uloženú na pošte v odbernej lehote, písomnosť sa považuje za doručenú tretím dňom po vrátení písomnosti odosielateľovi, aj keď sa adresát o obsahu uloženej písomnosti nedozvedel. Pre operatívnu komunikáciu Zmluvných strán sa môže využívať forma elektronickej komunikácie, napr. v podobe emailu, pričom platia údaje určené pre elektronickú komunikáciu podľa bodu  9.3., pre odstránenie pochybností takouto formou nie je prípustná komunikácia týkajúca sa ukončenia platnosti tejto Zmluvy. Zmluvné strany si zároveň dohodli ako mimoriadny spôsob doručovania písomných zásielok doručovanie osobne alebo prostredníctvom kuriéra, takéto doručenie je možné výlučne v bežných úradných hodinách.
  2. Poskytovateľ nie je oprávnený dohodnúť sa s treťou osobou na prevzatí jeho záväzkov (povinností) vyplývajúcich z tejto Zmluvy bez predchádzajúceho písomného súhlasu Objednávateľa.
  3. Z dôvodu, že predmet plnenia bude čiastočne financovaný z prostriedkov poskytnutých Objednávateľovi na základe zmluvy o poskytnutí nenávratného finančného prostriedku s Poskytovateľom NFP (ďalej len „**Zmluva o NFP**“), Zmluvné strany sú povinné strpieť výkon kontroly/auditu súvisiaceho s plnením predmetu Zmluvy kedykoľvek počas platnosti a účinnosti tejto Zmluvy, ako aj počas platnosti a účinnosti Zmluvy o NFP, a to oprávnenými osobami a poskytnúť im všetku súčinnosť. Oprávnenými osobami sú najmä:
     1. Ministerstvo dopravy a výstavby Slovenskej republiky a ním poverené osoby (auditné útvary),
     2. Ministerstvo školstva, vedy, výskumu a športu Slovenskej republiky a ním poverené osoby (auditné útvary),
     3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
     4. Orgán auditu, jeho spolupracujúce orgány a osoby poverené na výkon kontroly/auditu,
     5. splnomocnení zástupcovia Európskej Komisie a Európskeho dvora audítorov,
     6. Orgán zabezpečujúci ochranu finančných záujmov EÚ,
     7. osoby prizvané orgánmi uvedenými v bod 9.6.1 až 9.6.6 v súlade s príslušnými Právnymi predpismi SR a EÚ.

V tejto súvislosti sa výkon kontroly môže vzťahovať aj na Poskytovateľa a prípadne i jeho subdodávateľov.

* 1. Zmluvné strany berú na vedomie a podpisom tejto Zmluvy potvrdzujú, že sú plne oboznámené so skutočnosťou, že predmet tejto Zmluvy je poskytovaný v súvislosti s implementáciou operačného programu Integrovaná infraštruktúra programové obdobie 2014 – 2020.
  2. Zmluva je vyhotovená v štyroch (4) rovnopisoch, pričom Objednávateľ obdrží dva (2) rovnopisy a Poskytovateľ obdrží dva (2) rovnopisy.
  3. Prípadná zmena tejto Zmluvy je možná len písomnou dohodou Zmluvných strán, a to vo forme číslovaných dodatkov podpísaných oprávnenými zástupcami oboch Zmluvných strán a zároveň v súlade s ust. § 18 Zákona o verejnom obstarávaní, ak v tejto Zmluve nie je ustanovené inak.
  4. Ak niektoré ustanovenia tejto Zmluvy nie sú celkom alebo sčasti účinné alebo platné alebo neskôr stratia účinnosť alebo platnosť, nie je tým dotknutá účinnosť a platnosť ostatných ustanovení. Ak sa niektoré z ustanovení tejto Zmluvy stane neplatným z dôvodu rozporu s právnymi predpismi, zaväzujú sa Zmluvy strany takéto ustanovenie nahradiť iným, primerane zodpovedajúcim právnemu významu pôvodného ustanovenia a zmyslu a účelu tejto Zmluvy.
  5. Zmluvné strany vyhlasujú, že sa s obsahom Zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.
  6. Neoddeliteľnou súčasťou Zmluvy sú prílohy:

Príloha č. 1 Špecifikácia predmetu zákazky *[predloží úspešný uchádzač - bude v súlade s jeho ponukou a Časťou B. Opis predmetu zákazky súťažných podkladov]*

Príloha č. 2 Cenová tabuľka *[predloží uchádzač vo svojej ponuke]*

Príloha č. 3 Zoznam subdodávateľov *[predloží úspešný uchádzač najneskôr pri podpise Zmluvy]*

V Trenčíne, dňa V*[doplní uchádzač]*, dňa*[doplní uchádzač]*

Objednávateľ: Poskytovateľ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za Trenčiansku univerzitu Alexandra Za *[doplní uchádzač]*

Dubčeka v Trenčína

### doc. Ing. Jozef Habánik, PhD. rektor